**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony

**Predkladateľ:** Ministerstvo spravodlivosti SR

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Nepriame finančné náklady*** | **0** | **0** |
| ***D. Administratívne náklady*** | **0** | **2 369 236** |
| ***Spolu = A+B+C+D*** | **0** | **2 369 236** |
|  ***Z toho*** |  |  |
| ***E. Vplyv na mikro, malé a stredné podn.*** | **0** | **0** |
| ***F. Úplná harmonizácia práva EÚ****(okrem daní, odvodov, ciel a poplatkov, ktorých cieľom je znižovať negatívne externality)* | **0** | **2 369 236** |
|  |  |  |  |  |
| *VÝPOČET PRAVIDLA 1in2out:* | IN | OUT |
| *G. Náklady okrem výnimiek = B+C+D-F* | **0** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P. č.** | **Zrozumiteľný a stručný opis regulácie (dôvod zvýšenia/zníženia nákladov na PP)** | **Číslo normy**(zákona, vyhlášky a pod.) | **Lokalizácia(§, ods.)** | **Pôvod regulácie:** SR/EÚ úplná harm./EÚ harm. s možnosťou voľby | **Účinnosť regulácie** | **Kategória dotk. subjektov** | **Počet subjektov spolu**  | **Počet subjektov MSP** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady) |
|
|
|
|
|
| 1 | možnosť založenia spoločnosti s ručením obmedzeným zjednodušeným spôsobom prostredníctvom na to určeného elektronického formulára na vytvorenie spoločenskej zmluvy | 513/1991 Zb. | § 110a ods. 1 | EÚ úplná harmonizácia | 01.01.23 | s.r.o. | 1 500  |  -  | 1 330 | 1 995 398 | Out (znižuje náklady) |
| 2 | získanie živnostenského oprávnenia automatizovane zápisom do obchodného registra (v prípade bodov 1 a 2) | 455/1991 Zb. | § 10 ods. 2 | EÚ úplná harmonizácia | 01.01.23 | PO - zahraničné, s.r.o. | 1 505  |  -  | 246 | 369 609 | Out (znižuje náklady) |
| 3 | automatizovaný zápis údajov o podniku alebo o organizačnej zložke podniku slovenskej právnickej osoby (vo vzťahu k zahraničnému obchodnému registru) | 530/2003 Z. z. | § 10a | EÚ úplná harmonizácia | 01.01.23 | PO - slovenské PO |  5  |  -  | 123 | 614 | Out (znižuje náklady) |
| 4 | automatizovaná zmena údajov o zahraničnej osobe (vo vzťahu k zahraničnému obchodnému registru) | 530/2003 Z. z. | § 10b ods. 1 | EÚ úplná harmonizácia | 01.01.23 | zahraničné právnické osoby |  433  |  -  | 3 | 1 108 | Out (znižuje náklady) |
| 5 | automatizované oznamovanie o zmene zapísaných údajov o slovenskej právnickej osobe (vo vzťahu k zahraničnému obchodnému registru) | 530/2003 Z. z. | § 10c ods. 1 | EÚ úplná harmonizácia | 01.01.23 | PO - slovenské PO |  100  |  -  | 3 | 256 | Out (znižuje náklady) |
| 6 | automatizované oznámenie o uložení účtovných závierok do zbierky listín (vo vzťahu k zahraničnému obchodnému registru) | 530/2003 Z. z. | § 10c ods. 2 | EÚ úplná harmonizácia | 01.01.23 | PO - slovenské PO |  100  |  -  | 10 | 1 023 | Out (znižuje náklady) |
| 7 | automatizovaný výmaz údajov o podniku zahraničnej osoby alebo organizačnej zložky podniku zahraničnej osoby (vo vzťahu k zahraničnému obchodnému registru) | 530/2003 Z. z. | § 10d ods. 1 | EÚ úplná harmonizácia | 01.01.23 | zahraničné právnické osoby |  5  |  -  | 123 | 614 | Out (znižuje náklady) |
| 8 | automatizovaný výmaz údajov o podniku alebo o organizačnej zložke podniku slovenskej právnickej osoby (vo vzťahu k zahraničnému obchodnému registru) | 530/2003 Z. z. | § 10e ods. 1 | EÚ úplná harmonizácia | 01.01.23 | PO - slovenské PO |  5  |  -  | 123 | 614 | Out (znižuje náklady) |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

V predkladanom návrhu zákona bolo identifikovaných 8 regulácií s vplyvom na podnikateľské prostredie.

Predmetom kalkulačky nákladov sú regulácie súvisiace so začatím podnikania, ukončením podnikania a výmenou informácií cez systém prepojenia centrálnych registrov, obchodných registrov a registrov spoločností.

*Opatrenia (opisy regulácií)*

1. *možnosť založenia spoločnosti s ručením obmedzeným zjednodušeným spôsobom prostredníctvom vzoru spoločenskej zmluvy*

Možnosť využitia vzoru spoločenskej zmluvy predstavuje zníženie nákladov na strane podnikateľa – najmä administratívnych ako je vypracovanie spoločenskej zmluvy či zakladateľskej listiny.

Aj preto typ administratívnych nákladov (časová náročnosť povinnosti) bol určený ako Alternatíva č. 2 na základe číselníka – Vypracovanie – pri mesačnej frekvencii plnenia. Je to preto, že síce regulácia má charakter jednorazového úkonu (spoločnosť s ručením obmedzeným sa zakladá len raz), avšak ide o jednorazový úkon pre subjekty vzniknuté v danom mesiaci. V ďalších mesiacoch sa regulácia bude týkať iných novozniknutých spoločností.

Počet subjektov bol určený ako modelový príklad v počte 1 500, pretože ide o novú možnosť založenia spoločnosti s ručením obmedzeným zjednodušeným spôsobom prostredníctvom na to určeného elektronického formulára na vytvorenie spoločenskej zmluvy /zakladateľskej listiny.

Počet dotknutých subjektov stanovených v modelovom príklade však vychádza reálneho priemerného mesačného nápadu prvozápisov spoločností s ručením obmedzením do OR SR – 1 762,25 za obdobie od 01/2022 – 04/2022 do registra „Re“, v rámci ktorého sa evidujú aj návrhy na zápis údajov do OR SR.

1. *získanie živnostenského oprávnenia automatizovane zápisom do obchodného registra*

Získane živnostenského oprávnenia automatizovane zápisom do obchodného registra predstavuje zníženie administratívnych nákladov na strane podnikateľského subjektu.

Typ (časová náročnosť povinnosti) bol určený ako Alternatíva č. 1 – Expertný odhad trvania povinnosti – 120 min pri mesačnej frekvencii plnenia. Dôvodom je, že regulácia má síce charakter jednorazového úkonu, týka sa však len subjektov vzniknutých v danom mesiaci. V ďalších mesiacoch sa regulácia bude týkať iných novozniknutých subjektov.

Počet subjektov bol určený na báze modelového príkladu v počte 1 505. Tvorí súčet expertných odhadov – 5 počet zahraničných právnických osôb a 1 500 počet spoločností s ručením obmedzeným. Ide zároveň kategóriu dotknutých subjektov – zahraničné právnické osoby a spoločnosti s ručením obmedzeným.

Tieto expertné odhady však vychádzajú z reálneho stavu – reálny priemerný mesačný nápad prvozápisov spoločností s ručením obmedzením do OR SR – 1 762,25 za obdobie od 01/2022 – 04/2022 a reálny priemerný mesačný nápad prvozápisov do oddielu registrovej knihy Po, do ktorého sa okrem iného zapisujú aj organizačné zložky zahraničnej právnickej osoby, v počte 10,75 za obdobie od 01/2022 – 04/2022.

Ide o zápisy do registra „Re“, v rámci ktorého sa evidujú aj návrhy na zápis údajov do ORSR.

1. *automatizovaný zápis údajov o podniku alebo o organizačnej zložke podniku slovenskej právnickej osoby (vo vzťahu k zahraničnému obchodnému registru)*

Automatizovaný zápis údajov o podniku alebo o organizačnej zložke podniku slovenskej právnickej osoby predstavuje zníženie nákladov pre slovenské právnické osoby vo vzťahu k zahraničnému obchodnému registru.

Dotknutými subjektami sú slovenské právnické osoby – podnik alebo organizačné zložky podniku v zahraničných obchodných registroch. Ich počet bol určený na základe modelového príkladu v počte 5.

Stanovený počet vychádza analogicky zo stanoveného počtu, ktorý bol stanovený pri zahraničných právnických osobách pri reálnom priemernom nápade prvozápisov údajov do
OR SR – 10,75 – do oddielu registrovej knihy Po v registri „Re“, do ktorého sa zapisujú návrhy na zápis údajov do obchodného registra.

Náklady regulácie boli určené ako administratívne. Pri kvantifikácii bol zvolený postup na základe Alternatívy č. 2 pre administratívne náklady (časová náročnosť povinnosti). Hodnota bola zvolená z preddefinovaného číselníka ako Ohlásenie, oznámenie pri mesačnej frekvencii.

Dôvodom je, že síce regulácia má charakter jednorazového úkonu, dotýka sa však len subjektov vzniknutých v danom mesiaci. V ďalších mesiacoch sa regulácia bude týkať iných novozniknutých subjektov.

1. *automatizovaná zmena údajov o zahraničnej osobe (vo vzťahu k zahraničnému obchodnému registru)*

Automatizovaná zmena údajov o zahraničnej právnickej osobe predstavuje zníženie nákladov na strane podnikateľských subjektov v kategórii zahraničné právnické osoby.

Určenou kategóriou subjektov sú zahraničné právnické osoby zapísané v OR SR. Počet subjektov bol určený v počte 433. Predstavuje to reálny počet subjektov v Registri právnických osôb Štatistického úradu SR (podľa Registra právnických osôb Štatistického úradu SR) v kategórii Právna forma – 005 – Podnik zahraničnej osoby (organizačná zložka podniku zahraničnej osoby) k 14. 07. 2022.

Náklady regulácie boli určené ako administratívne. Pri kvantifikácii bol zvolený postup na základe Alternatívy č. 2 pre administratívne náklady, kedy bola zvolená hodnota z preddefinovaného číselníka.

Typ administratívnych nákladov bol určený ako Ohlásenie, oznámenie pri nepravidelnej/jednorazovej frekvencii, keďže dotknutým subjektom sa touto reguláciou neukladajú povinnosti, ktoré by boli na pravidelnej báze.

1. *automatizované oznamovanie o zmene zapísaných údajov o slovenskej právnickej osobe (vo vzťahu k zahraničnému obchodnému registru)*

Automatizované oznamovanie o zmene zapísaných údajov o slovenskej právnickej osobe vo vzťahu k zahraničnému obchodnému registru predstavuje zníženie nákladov na strane podnikateľov.

Tie boli určené ako administratívne. Pri kvantifikácii bol zvolený postup na základe Alternatívy č. 2 pre administratívne náklady, kedy bola zvolená hodnota z preddefinovaného číselníka – Ohlásenie, oznámenie pri nepravidelnej/jednorazovej frekvencii. Dôvodom je, že dotknutým subjektom sa neukladajú povinnosti, ktoré by boli na pravidelnej báze.

Dotknutou kategóriou subjektov sú slovenské právnické osoby - podnik alebo organizačné zložky v zahraničných obchodných registroch. Počet subjektov bol určený modelovým príkladom – v počte 100.

1. *automatizované oznámenie o uložení účtovných závierok do zbierky listín (vo vzťahu k zahraničnému obchodnému registru)*

Automatizované oznámenie o uložení účtovných závierok do zbierky listín vo vzťahu k zahraničnému obchodnému registru predstavuje zníženie nákladov na strane podnikateľov.

Kategóriou dotknutých subjektmi sú slovenské právnické osoby vo vzťahu k zahraničnému obchodnému registru. Počet subjektov bol určený na základe modelového príkladu – v počte 100.

Náklady regulácie boli určené ako administratívne. Pri kvantifikácii bol zvolený postup na základe Alternatívy č. 2 pre administratívne náklady, kedy bola zvolená hodnota z preddefinovaného číselníka – Ohlásenie, oznámenie.

Frekvencia plnenia povinnosti bola určená ako 1-krát ročne, keďže podnikateľské subjekty účtovné závierky vytvárajú spravidla raz ročne.

1. *automatizovaný výmaz údajov o podniku zahraničnej osoby alebo organizačnej zložky podniku zahraničnej osoby (vo vzťahu k zahraničnému obchodnému registru)*

Automatizovaný výmaz údajov o podniku zahraničnej osoby alebo organizačnej zložky podniku zahraničnej osoby vo vzťahu k obchodnému registru predstavuje zníženie nákladov pre podnikateľské subjekty.

Náklady regulácie boli určené ako administratívne. Pri kvantifikácii bol zvolený postup ako Alternatívy č. 2 pre administratívne náklady (časová náročnosť povinnosti). Bola zvolená hodnota z preddefinovaného číselníka – Ohlásenie, oznámenie pri mesačnej frekvencii plnenia povinnosti.

Dôvodom je, že síce regulácia má charakter jednorazového úkonu no len pre subjekty vzniknuté v danom mesiaci. V ďalších mesiacoch sa regulácia bude týkať iných novozniknutých subjektov.

Kategóriou dotknutých subjektov sú zahraničné právnické osoby. Ich počet bol stanovený ako modelový príklad v počte 5 na základe expertného odhadu, ktorý vychádza z reálne priemerného nápadu výmazov z oddielu registrovej knihy Po v počte 6,75 za obdobie od 01/2022 do 04/2022.

Ide o zápisy do registra „Re“, v rámci ktorého sa evidujú aj zapisované údaje na výmaz zapísaných údajov z ORSR.

1. *automatizovaný výmaz údajov o podniku alebo o organizačnej zložke podniku slovenskej právnickej osoby (vo vzťahu k zahraničnému obchodnému registru)*

Automatizovaný výmaz údajov o podniku alebo o organizačnej zložke podniku slovenskej právnickej osoby vo vzťahu k zahraničnému obchodnému registru predstavuje zníženie nákladov pre podnikateľské subjekty.

Náklady regulácie boli určené ako administratívne. Pri kvantifikácii bol zvolený postup na základe Alternatívy č. 2 pre administratívne náklady, kedy bola zvolená hodnota z preddefinovaného číselníka – Ohlásenie, oznámenie pri mesačnej frekvencii.

Dôvodom je, že síce regulácia má charakter jednorazového úkonu no len pre subjekty vzniknuté v danom mesiaci. V ďalších mesiacoch sa regulácia bude týkať iných novozniknutých subjektov.

Dotknutými subjektami sú slovenské právnické osoby – podnik alebo organizačné zložky podniku v zahraničných obchodných registroch. Ich počet bol určený na základe modelového príkladu v počte 5.

Stanovený počet vychádza analogicky zo stanoveného počtu, ktorý bol stanovený pri zahraničných právnických osobách pri reálnom priemernom nápade výmazov zapísaných údajov z OR SR.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

V súvislosti so smernicou Európskeho parlamentu a Rady (EÚ) 2019/1151 z 20. júna 2019, ktorou sa mení smernica (EÚ) 2017/1132, pokiaľ ide o používanie digitálnych nástrojov a postupov v rámci práva obchodných spoločností (ďalej len „smernica“), ktorej transpozícia je predmetom predkladaného materiálu bola zverejnená predbežná informácia, na základe ktorej prebiehali konzultácie v termíne od 1.2.2021 – 1.3.2021. Predbežná informácia počítala so zapracovaním transpozície smernice do nového zákona o obchodnom registri, čo sa však najmä s ohľadom na časové rámce súvisiace s novým zákonom o obchodnom registri ukázalo ako nerealizovateľné. S ohľadom na transpozičný termín (1.8.2022 – pozn. Slovenská republiky využila možnosť prolongácie podľa čl. II ods. 3 smernice) bolo rozhodnuté o vykonaní transpozície samostatným materiálom a to do platného zákona o obchodnom registri (v navrhovanom materiáli čl. IV).

Počas konzultácií neboli vo vzťahu k transpozícii smernice vznesené pripomienky (pripomienky smerovali k zameraniu nového zákona o obchodnom registri a vychádzali najmä z nelegislatívneho materiálu Opatrenia k efektívnemu fungovaniu obchodného registra).

Ministerstvo spravodlivosti SR súčasne počas legislatívnych procesov, kde bol identifikovaný vplyv na podnikateľské prostredie (napríklad legislatívny proces v súvislosti so zákonom č. 111/2022 Z. z. o riešení hroziaceho úpadku a o zmene a doplnení niektorých zákonov) informovalo zúčastnené strany, že pripravuje aj transpozíciu smernice. V tejto súvislosti Ministerstvo spravodlivosti SR nezaznamenalo záujem zo strany podnikateľských subjektov, resp. ich zástupcov o osobitné stretnutia.

Vo vzťahu k úpravám týkajúcich sa živnostenského podnikania (čl. III predkladaného materiálu) usporiadalo Ministerstvo spravodlivosti SR viacero stretnutí s Ministerstvom vnútra SR ako gestorom tejto právnej úpravy. Predkladaný materiál zohľadňuje výstupy daných stretnutí.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

Predkladaná legislatívna úprava nevytvára ani nemení bariéry na trhu. Takisto nezavádza osobitné režimy pre mikro, malé a stredné podniky. Predkladaná legislatívna úprava môže mať vplyv na cezhraničné investície (najmä vo vzťahu k zjednodušenému začatiu podnikania. Dostupnosť základných zdrojov z nášho pohľadu predkladaná legislatívna právna úprava neovplyvňuje (v prípade začatia podnikania ide len o zjednodušenú možnosť nad rámec existujúcej právnej úpravy začatia podnikania). Predkladaná legislatívna právna nepredpokladá sa vplyv na inovácie, vedu a výskum. Čo sa týka podnikateľského prostredia v porovnaní so susediacimi krajinami EÚ bude porovnateľné, o transpozíciu smernice, t.j. obdobnú úpravu s porovnateľnými parametrami musia mať v určitom čase všetky štáty EÚ.

*Na základe uvedených odpovedí zaškrtnite a popíšte, či materiál konkurencieschopnosť:*

*☒ zvyšuje ☐ nemení ☐ znižuje*

***Produktivita:***

Predkladaná legislatívna úprava umožňuje založenie spoločnosti s ručením obmedzeným zjednodušeným spôsobom prostredníctvom na to určeného elektronického formulára na vytvorenie spoločenskej zmluvy. Nakoľko v dôsledku uvedeného dochádza k zníženiu nákladov na strane podnikateľov v prípade že sa rozhodnú využiť možnosť založenia takejto spoločnosti s ručením obmedzeným (napr. na právne služby súvisiac s vyhotovením spoločenskej zmluvy) v dôsledku navrhovanej právnej úpravy dochádza k zvýšeniu produktivity.

*Na základe uvedenej odpovede zaškrtnite a popíšte, či materiál produktivitu:*

*☒ zvyšuje ☐ nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Iné vplyvy neboli identifikované.